Doeglas

Doeglas (Pseudotsuga) Sunset Western Garden Book, 1995:606–607 is  e geslacht van altydgroene  konifeereboomn  uut de famielje van de pynboomachtign . Ze wordn ook verkêerdlik doeglas-denn, doeglas-sparrn of Oregon-pynn genoamd.  De geweune doeglas (Pseudotsuga menziesii) is wydverspreid in westlik Nôord-Amerika en is e belangryke bronne vo timmr-oet. Oovre 't antal sôortn istr veele betwistienge, mo twêe sôortn in westlik Nôord-Amerika en twêe toe vier sôortn in ôostlik Oazje wordn algemêen êrkend  Flora of China: Pseudotsuga. The Gymnosperm Database: Pseudotsuga.. Neegtiende-eewsche plantkundign adn probleemn mê 't klasseern van de doeglasn, vo de glyknissn die dr zyn mê verschillnd andre konifeern die beetre gekend woarn in die tyd. Ze zyn by tyd en wyle geklasseerd gewist by Pinus, Picea, Abies, Tsuga, en zeifs by Sequoia. Vor undre duudlik verschillnde keegles wierdn de doeglasn ip 't ende geplatst in 't niew geslacht Pseudotsuga  (tgêen betêeknt volsche tsuga) deur de Fransche plantkundige Elie-Abel Carrière  in 1867.  De noame wordt somtyds ook mêt e striptje geschreevn lik Pseudo-tsuga.

Noame
De algemêen gebruukte noame doeglas êert David Douglas, de Schotsche plantkundige die vo 't êest Pseudotsuga menziesii kwikte in Scone Palace in 1827 . David Douglas is gekend vo veele konifeern uut Nôord-Amerika oovregebrocht 't ên nor Europa   E. L. 1953 : Check List of native and naturalized trees of the United States (including Alaska), USDA Agricultural Handbook, U.S. Department of Agriculture, Washington D.C.. 

Beschryvienge
Doeglasn zyn middlgrôote toe uutzoenderlik grôote altydgroene boomn, 20–120 m ooge (aloewêl dat allêene mo de kust-doeglas zukke grôote oogte kan bereikn)  Carder Al 1995 : Forest Giants of the World Past and Present ,pages 3–4.. De bloarn zyn plat, zochte lynvormig, 2–4 cm lank, in 't algemêen glyknd ip deeze van de denn, allêenstoande vôornkommnde iddre of in bundls; ze omriengn volledig de takn, tgêene kan nuttig zyn vo de sôortn 't êrkenn. De vrowlikke keegles angn no beneen, mê bluuvnde schubbn (in teegnstellienge mê de denn) en zyn gekenmerkt deur e lank trietandig schutblad da verre uutstikt oendre iedre schubbe ('t glykt ip den achtrste ruggekant van e muus mê twêe pootn en e steirt).

De kuste-doeglas êt ook oogtn bereikt van 120 m. Da was de geschatte oogte van de grotste konifeere ôojt goe beschreevn, de "Mineroal-boom", gemeetn in 1924 deur Dr. Richard E. McArdle  Forest Giants of the World Past and Present by Al Carder 1995, pg. 3-4., vroegre chef van de Bosdienst van de U.S.A. Richard McArdle Bio, USFS History, Forest History Society (Foresthistory.org). Den inoed van die boom bedroeg 515 kubieke meetrs. 't Grotste leevnde individu is de Brummitt-doeglas in Coos County, Oregon, 99,4 meetrs ooge  Gymnosperm Database: Pseudotsuga menziesii var. menziesii (2006). Allêene mo Sequoia sempervirens   Sequoia sempervirens  (The Gymnosperm Database). en Eucalyptus regnans bereikn grotr oogtn vôgns de teegnwôordige kennisse van leevnde boomn. In Quinault, Washington, is e hêele verzoamlienge gevoenn van de grotste doeglasn in êen gebied. De Quinault-reegnbusschn êrbergn de eeste van de tien grotste gekende doeglasn.

In 2009 woarn de grotste gekende doeglasn in de weirld, vôgns inoed   Van Pelt  Robert 2001 : Forest Giants of the Pacific Coast, University of Washington Press, p. 44, ISBN 0-295-98140-7 :

 Red Creek Tree (Red Creek, SW British Columbia) 349 m3
 Queets Fir (Queets River Valley-Olympic National Park) 332 m3
 Tichipawa (Quinault Lake Rain Forest-Olympic National Park) 308 m3
 Rex (Quinault Lake Rain Forest-Olympic National Park) 290 m3
 Ol' Jed (Jedediah Smith Redwoods State Park) 284 m3

 Sôortn en varjeteitn 
Verre de best gekende, en mêest verspreide nôordamerikoansche sôorte is de geweune doeglas (Pseudotsuga menziesii), e taksonoomiesch ingewikklde sôorte  Peng, Li & W. T. Adams 1989 : Rangewide patterns of allozyme variation in Douglas-fir,  Canad. J. Forest Res., 19/2, pages 149–161-022 verdêeld in twêe ooft-varjeteitn (beschowd lik  ofzoenderlikke sôortn of oendresôortn deur sommigte plantkundign) : kuste-doeglas of groene doeglas; en Rotsgebergte-doeglas of binneland-doeglas, in 't westlik binneland van 't kontinent. Vôgns sommigte plantkundign strekt 't areoal van de Rotsgebergte-doeglas êm uut no 't Zuudn in Mexico vor al de Mexikoansche doeglas-popuuloasjes in te sluutn  Little E.L. 1952 : The genus Pseudotsuga (Douglas-fir) in North America, Leafl. Western Botany, 6, p. 181–198, oewel da andre verschillnde ofzoenderlikke sôortn ên vôorngesteld in Mexico  Flous F. 1934 : Deux espèces nouvelles de Pseudotsuga Américains, Bulletin de la Société d'histoire naturelle de Toulouse, 66, p. 211–224 Flous F. 1934 : Diagnoses d'espèces et variétés nouvelles de Pseudotsuga Américains, Bulletin de la Société d'histoire naturelle de Toulouse, 66, p. 329–346Martínez M. 1949 : Las Pseudotsugas de México, Anales del Instituto de Biología, 20, p. 129–184 en veele varjeteitn in de Verênigde Stoatn. Morfologiesche en geneetiesche gegevns geevn den indruk da de Meksikoansche doeglasn woarschynlik zoe moetn beschowd wordn lik e verschillnde varjeteit van  P. menziesii Earle C.J. The Gymosperm Database: Pseudotsuga lindleyana Reyes-Hernández VJ; Vargas-Hernández JJ; López-Upton J; Vaquera-Huerta H 2006 : Phenotypic similarity among Mexican populations of Pseudotsuga Carr, Agrociencia, 40/4, p. 545–556 Gugger, Paul F.; González-Rodríguez, Antonio, Rodríguez-Correa, Hernando, Sugita, Shinya, Cavender-Bares, Jeannine 2011 : Southward Pleistocene migration of Douglas-fir into Mexico: phylogeography, ecological niche modeling, and conservation of 'rear edge' populations, New Phytologist, 189/4, p. 1185–1199. 

Al d'andre sôortn ên e beperkt areoal en zyn weinig gekend buutn undre respektievlik inêemsch weungebied, woa da ze dikkrs zeldzoam zyn mê versnipprd vôorkommn  in gemienglde busschn; ziedre ên allemalle 'n oengunstige toestand van beoed. De taxonomie van d' oazjoatiesche doeglasn stoa nog oendre diskuusje  Gernandt D.S. & Liston, A. 1999 : Internal transcribed spacer region evolution in Larix and Pseudotsuga (Pinaceae), American Journal of Botany, 86/5, p. 711–723, mo de mêest recente taxonomiesche stuudjes anveirdn vier sôortn : drie uut China en drie uut Japan . De drie Chineesche sôortn ên noagelank beschowd gewist lik varjeteitn van Pseudotsuga sinensis Farjon A. 1990 : Pinaceae: drawings and descriptions of the genera Abies, Cedrus, Pseudolarix, Keteleeria, Nothotsuga, Tsuga, Cathaya, Pseudotsuga, Larix and Picea, Koeltz Scientific Books, Königstein of ipgesplist in bykommnde sôortn en varjeteitn  GRIN Species Records of Pseudotsuga, Germplasm Resources Information Network, United States Department of Agriculture.. Vôgns de têegnwôordige ipvattiengn wordt de Chineesche sôorte oendreverdêeld in twêe varjeteitn : var. sinensis en var. wilsoniana.

Nôord-Amerika
 Pseudotsuga macrocarpa (Vasey) Mayr – Grôotkeeglige doeglas - zuudlik Californië
 Pseudotsuga menziesii (Mirb.) Franco - westlik Noord-Amerika  van Alaska toe Oaxaca
 Pseudotsuga menziesii var. glauca (Beissn.) Franco – Rotsgebergte-doeglas
 Pseudotsuga menziesii var. menziesii; Kuste-doeglas
 Pseudotsuga lindleyana (Roezl) Carrière – Mexikoansche doeglas

Oazje
 Pseudotsuga brevifolia W.C.Cheng & L.K.Fu – Kortnoaldige doeglas
 Pseudotsuga forrestii Craib –  Junnan-doeglas
 Pseudotsuga japonica (Shiras.) Beissn. – Japansche doeglas
 Pseudotsuga sinensis Dode – Chineesche doeglas 
 Pseudotsuga sinensis var. sinensis
 Pseudotsuga sinensis var. wilsoniana  – Tajwaneesche doeglas

Eksterne koppliengn
  USDA treatment for Pseudotsuga
  Arboretum de Villardebelle: Images of Pseudotsuga species cones

Verwyziengn
<references>

Categorie:Pinaceae
Categorie:Bôom